Ons het heerlik gekuier by Da Gama 407. Oom Blackie het ons tuis laat voel en was beskikbaar as ons hom nodig gehad het. Die swembad was 'n groot pluspunt en die see oorkant die pad, nog 'n groter pluspunt. 'n Paar voorstelle in 'n positiewe lig: Die foto's op die webtuiste moet opdateer word - die woonstel se interior lyk heeltemal anders nou. Die meublement benodig bietjie opgradering, maar vir die billike prys wat ons betaal het, kan ons nie regtig kla nie. 'n Gereelde deeglike skoonmaakdiens sal die skoonmakers, wat die woonstel in 'n kort tydperk moet regkry voor die nuwe besoekers opdaag, baie help. Ek kon sien daar is plekke waar hulle nie kon uitkom nie. Andersins was dit 'n fees.
Heerlik op die strand met 'n toegeboude stoep en ruite wat groot oopskuif. Heerlik om sonsondergang met 'n verversing te geniet. Meubels gaan opgradeer word en was glad nie sleg nie, skoon. WiFi sou 'n bonus gewees het vir besigheid.
Die ruim woonstel reg oor die pad vanaf die strand het gesorg vir 'n lekker en gemaklike familievakansie.
As daar 'n geleentheid is om my familie na die Wes-Kaap op vakansie te neem sal ek weer verblyf by De Gama verkies.
407 Da Gama is 'n lieflike woonstel in Kusweg. Die sekuriteit en woonstel self het aan die verwagtinge voldoen. Dit sou lekker gewees het om 'n gastesepie en sjampoo in die badkamer te gekry het. Vir toeriste wat invlieg en laat in die aand opdaag kan dit ongerief veroorsaak. Ons was verder baie gelukkig met die eenheid en het baie veilig gevoel.